ถ้าพูดถึงซี่โครงหมูย่างแสนเด็ดในเมืองเชียงราย ขอแนะนำร้านนี้เลยค่ะ "71 celsius สุขกำลังพอดี" ร้านอยู่แถวถนนราชโยธา เปิดตั้งแต่ 17.00 น.เป้นต้นไป วันนี้ได้มีโอกาสไปลิ้มลองความอร่อยของซี่โครงหมูนุ่มที่ชุ่มไปด้วยซอส อร่อยจนต้องยกนิ้วให้เลยค่ะ สเต็กซี่โครงหมูย่างที่นี่หมักด้วยซอสสูตรพิเศษของร้าน ซึ่งจะมี 2 ขนาดให้เลือกคือ S ราคา 199 บาท และ L ราคา 319 บาท เสริฟพร้อมกับเครื่องเคียงเลือกได้ 2 อย่าง (สลัดผักรวม / เฟรนฟราย / นักเก็ต / ข้าวผัดไข่มันกุ้ง)  ซึ่งเฟรนฟรายและนักเก็ตที่นี่ก็กรอบนอกนุ่มในอร่อยใช้ได้ค่ะ  สำหรับเมนู Fish & Chips ราคา 99 บาท ก็อร่อยมากๆ เนื้อปลาไม่มีกลิ่น ชุบแป้งทอดกรอบร้อนๆ เสริฟพร้อมเฟรนฟรายและสลัดผัก แม้ว่าทางร้านจะมีเมนูหลากหลายน้อย แต่รสชาติโดยรวมของ 2 เมนูที่ได้ทานไปถือว่าอร่อยใช้ได้เลยทีเดียวค่ะ ถือว่าเป็น 1 ในร้านที่คนรักซี่โครงหมูย่างไม่ควรพลาดจริงๆค่ะ 
